title: 2018 m. rugsėjo 12 d. Komisijos įgyvendinimo reglamentas (ES) 2018/1234, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Marrone di Serino“/„Castagna di Serino“ (SGN)

text:
14.9.2018

                  LT

                  Europos Sąjungos oficialusis leidinys

                  L 231/18

         KOMISIJOS ĮGYVENDINIMO REGLAMENTAS (ES) 2018/1234
         2018 m. rugsėjo 12 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Marrone di Serino“/„Castagna di Serino“ (SGN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Marrone di Serino“/„Castagna di Serino“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Marrone di Serino“/„Castagna di Serino“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Marrone di Serino“/„Castagna di Serino“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 12 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 75, 2018 2 28, p. 6.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. rugsėjo 13 d. Komisijos įgyvendinimo reglamentas (ES) 2018/1236, kuriuo baigiamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai, vengimo importuojant iš Kambodžos siunčiamą citrinų rūgštį, deklaruojamą arba nedeklaruojamą kaip Kambodžos kilmės

text:
14.9.2018

                  LT

                  Europos Sąjungos oficialusis leidinys

                  L 231/20

         KOMISIJOS ĮGYVENDINIMO REGLAMENTAS (ES) 2018/1236
         2018 m. rugsėjo 13 d.
         kuriuo baigiamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai, vengimo importuojant iš Kambodžos siunčiamą citrinų rūgštį, deklaruojamą arba nedeklaruojamą kaip Kambodžos kilmės
         EUROPOS KOMISIJA,
         atsižvelgdami į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 13 straipsnį ir 14 straipsnio 5 dalį,
         kadangi:
         1.   PROCEDŪRA

         1.1.   Ankstesni tyrimai ir galiojančios priemonės

                     (1)

                     Atlikus antidempingo tyrimą (toliau – pradinis tyrimas) Taryba Reglamentu (EB) Nr. 1193/2008 (2) nustatė galutinį antidempingo muitą importuojamai Kinijos Liaudies Respublikos (toliau – KLR) kilmės citrinų rūgščiai. Nustatytos priemonės – 6,6–42,7 % ad valorem muitas.

                     (2)

                     Atlikus priemonių galiojimo termino peržiūrą ir dalinę tarpinę peržiūrą (toliau – ankstesni tyrimai) pagal atitinkamai pagrindinio reglamento 11 straipsnio 2 ir 3 dalis, Europos Komisija (toliau – Komisija) Įgyvendinimo reglamentu (ES) 2015/82 (3) paliko galioti galutines priemones ir iš dalies pakeitė jų dydį. Galiojantys galutiniai antidempingo muitai importuojamai KLR kilmės citrinų rūgščiai dabar sudaro 15,3–42,7 % (toliau – galiojančios priemonės).

                     (3)

                     Atlikus vengimo tyrimą pagal pagrindinio reglamento 13 straipsnį, Komisija Įgyvendinimo reglamentu (ES) 2016/32 (4) išplėtė 42,7 % antidempingo muito, nustatyto importuojamai KLR kilmės citrinų rūgščiai, taikymą importuojamai iš Malaizijos siunčiamai citrinų rūgščiai, deklaruojamai arba nedeklaruojamai kaip Malaizijos kilmės.

               1.2.   Prašymas

                     (4)

                     Komisija gavo pagal pagrindinio reglamento 13 straipsnio 3 dalį ir 14 straipsnio 5 dalį pateiktą prašymą ištirti galimą antidempingo priemonių, nustatytų KLR kilmės citrinų rūgščiai, vengimą importuojant iš Kambodžos siunčiamus produktus, deklaruojamus arba nedeklaruojamus kaip Kambodžos kilmės, ir nustatyti reikalavimą registruoti tokius importuojamus produktus.

                     (5)

                     Prašymą 2017 m. spalio 30 d. pateikė Europos citrinų rūgšties gamybos pramonė.

                     (6)

                     Šiame prašyme buvo pateikta pakankamai įrodymų, kad Sąjungos, KLR ir Kambodžos tarpusavio prekybos pobūdis pasikeitė, panašu, dėl veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, t. y. dėl to, kad KLR kilmės nagrinėjamasis produktas, nežymiai apdorojant arba ne, į Sąjungą siunčiamas per Kambodžą.

                     (7)

                     Be to, prašyme pateikta pakankamai įrodymų, kad dėl pirmiau aprašytų veiksmų galiojančių antidempingo priemonių taisomasis poveikis buvo mažinamas ir kiekio, ir kainos požiūriu, ir kad, palyginti su pirmiau nustatyta nagrinėjamojo produkto normaliąja verte, tiriamasis produktas buvo importuojamas dempingo kaina.

               1.3.   Nagrinėjamasis produktas ir tiriamasis produktas

                     (8)

                     Su galimu priemonių vengimu susijęs produktas yra KLR kilmės citrinų rūgštis (įskaitant trinatrio citratą dihidratą (citrinų rūgšties druską)), kurios KN kodai yra ex 2918 14 00 (TARIC kodas 2918140090) ir ex 2918 15 00 (TARIC kodas 2918150019) (toliau – nagrinėjamasis produktas).

                     (9)

                     Tiriamasis produktas yra toks pat kaip aprašytasis pirmesnėje konstatuojamojoje dalyje, tačiau siunčiamas iš Kambodžos ir deklaruojamas arba nedeklaruojamas kaip Kambodžos kilmės; jo KN kodai šiuo metu yra tokie patys kaip ir nagrinėjamojo produkto.

                     (10)

                     Atlikus tyrimą nustatyta, kad iš KLR į Sąjungą eksportuojamos ir iš Kambodžos siunčiamos citrinų rūgšties ir citrinų rūgšties druskos pagrindinės fizinės bei techninės savybės ir naudojimo paskirtis yra tokios pačios, todėl jas reikia laikyti panašiais produktais, kaip apibrėžta pagrindinio reglamento 1 straipsnio 4 dalyje.

               1.4.   Inicijavimas

                     (11)

                     Pranešusi valstybėms narėms ir nustačiusi, kad yra pakankamai įrodymų, pagrindžiančių tyrimo inicijavimą pagal pagrindinio reglamento 13 straipsnio 3 dalį ir 14 straipsnio 5 dalį, Komisija nusprendė ištirti galimą antidempingo priemonių, nustatytų importuojamam KLR kilmės nagrinėjamajam produktui, vengimą ir įpareigoti registruoti iš Kambodžos siunčiamą citrinų rūgštį, deklaruojamą arba nedeklaruojamą kaip Kambodžos kilmės.

                     (12)

                     Tyrimas inicijuotas 2017 m. gruodžio 13 d. Komisijos įgyvendinimo reglamentu (ES) 2017/2300 (5) (toliau – inicijavimo reglamentas).

               1.5.   Tiriamasis laikotarpis ir ataskaitinis laikotarpis

                     (13)

                     Atliekant tyrimą buvo nagrinėjamas 2014 m. sausio 1 d. – 2017 m. rugsėjo 30 d. laikotarpis (toliau – tiriamasis laikotarpis arba TL). Surinkti tiriamojo laikotarpio duomenys siekiant ištirti, inter alia, tariamą prekybos pobūdžio pasikeitimą po to, kai Įgyvendinimo reglamentu (ES) 2015/82 buvo nuspręsta toliau taikyti priemones ir padidinti galutinius antidempingo muitus, ir veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, buvimą. Siekiant išnagrinėti, ar dėl importo sumažėjo galiojančių priemonių taisomasis poveikis kainų ir (arba) kiekio požiūriu ir ar būta dempingo, surinkta išsamesnių laikotarpio nuo 2016 m. spalio 1 d. iki 2017 m. rugsėjo 30 d. (toliau – ataskaitinis laikotarpis arba AL) duomenų.

               1.6.   Tyrimas

                     (14)

                     Komisija apie tyrimo inicijavimą oficialiai pranešė KLR ir Kambodžos valdžios institucijoms, šių šalių eksportuojantiems gamintojams ir prekiautojams, žinomiems susijusiems Sąjungos importuotojams ir Sąjungos pramonei. Komisija išsiuntė klausimynus / prašymo atleisti nuo registracijos reikalavimo ar priemonių formas žinomiems arba per inicijavimo reglamento 16 konstatuojamojoje dalyje nurodytą terminą apie save pranešusiems Kambodžos ir KLR gamintojams ir (arba) eksportuotojams ir Sąjungos importuotojams.

                     (15)

                     Suinteresuotosioms šalims suteikta galimybė per inicijavimo reglamente nustatytą terminą raštu pareikšti nuomonę ir prašyti būti išklausytoms.

                     (16)

                     Klausimyno atsakymus / užpildytas prašymo atleisti nuo registracijos reikalavimo ar priemonių formas pateikė vienas Kambodžos eksportuojantis gamintojas „Wang Kang Biochemical Co., Ltd.“ (toliau – WKB) ir penki Sąjungos importuotojai.

                     (17)

                     2018 m. kovo mėn. WKB patalpose buvo surengtas tikrinamasis vizitas.

                     (18)

                     Komisija taip pat konsultavosi su keliais Kambodžos vyriausybės departamentais ir agentūromis, įskaitant Prekybos ministeriją, Finansų ministeriją, Pramonės ir amatų ministeriją, muitinę ir Kambodžos vystymosi tarybą.

               2.   TYRIMO REZULTATAI

         2.1.   Bendrosios aplinkybės

                     (19)

                     Pagal pagrindinio reglamento 13 straipsnio 1 dalį, siekiant įvertinti galimą priemonių vengimą, reikėtų paeiliui išnagrinėti šiuos dalykus:

                                 —

                                 ar pasikeitė Kambodžos, KLR ir Sąjungos tarpusavio prekybos pobūdis,

                                 —

                                 ar šis pasikeitimas įvyko dėl veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus galiojančių antidempingo priemonių nustatymą,

                                 —

                                 ar rasta žalos įrodymų ar įrodymų, kad galiojančių antidempingo priemonių taisomasis poveikis mažinamas tiriamojo produkto kainų ir (arba) kiekio požiūriu, ir

                                 —

                                 ar yra dempingo įrodymų, palyginti su pirmiau nustatytomis nagrinėjamojo produkto normaliosiomis vertėmis.

               2.2.   Prekybos pobūdžio pasikeitimas

                     (20)

                     Kambodžos, KLR ir Sąjungos tarpusavio prekybos pobūdžio pasikeitimai per TL nagrinėjami remiantis Kambodžos importo ir eksporto statistiniais duomenimis.

                     (21)

                     Per konsultacijas su Kambodžos muitine Komisija gavo duomenis apie visus TL importo ir eksporto sandorius, susijusius su Suderintos sistemos (SS) 2918 pozicija. Šie duomenys leido nustatyti kiekvieno atskiro sandorio sudarymo mėnesį ir metus, Kambodžos muitinės kodo iki 8 skaitmenų lygio aprašymą, išsamų produkto aprašymą, eksportuotojo / importuotojo pavadinimą, sandorio dydį ir vertę, importo / kilmės / paskirties vietos šalį.

                     (22)

                     Be to, per konsultacijas su Kambodžos prekybos ministerija ir Pramonės ir amatų ministerija buvo patvirtinta, kad vienintelis bendradarbiaujantis Kambodžos eksportuojantis gamintojas (WKB) yra vienintelis tiriamojo produkto gamintojas ir eksportuotojas Kambodžoje.

                     (23)

                     Nagrinėjamąjį produktą į Kambodžą tiek tiesiogiai iš Kinijos, tiek per Tailandą ir Vietnamą importavo vienintelis tiriamojo produkto Kambodžos eksportuojantis gamintojas (WKB) ir kitos neeksportuojančios Kambodžos bendrovės.

                     (24)

                     Kitos bendrovės, daugiausia veikiančios drabužių ir tekstilės pramonės sektoriuje, importavo palyginti nedidelius kiekius, kurie buvo suvartojami Kambodžoje – muitinės įrašuose nėra duomenų apie jokius kitus citrinų rūgšties arba citrinų rūgšties druskos eksporto sandorius, išskyrus WKB eksporto sandorius. Todėl šio importo galima neįtraukti į Kambodžos, KLR ir Sąjungos tarpusavio prekybos pobūdžio pasikeitimo analizę.

                     (25)

                     Kambodžos muitinės statistiniuose duomenyse WKB kaip citrinų rūgšties importuotoja pirmą kartą užfiksuota 2015 m. WKB importo apimtis, palyginti su likusia Kambodžos importo apimtimi, yra didelė ir nuo 2015 m. iki AT didėjo.

                     (26)

                     Eksporto duomenyse WKB taip pat pirmą kartą užfiksuotas 2015 m. kaip citrinų rūgšties druskos eksportuotojas į Sąjungą ir trečiąsias šalis.

                     (27)

                     Kinijos kilmės nagrinėjamojo produkto importo į Kambodžą ir tiriamojo produkto eksporto iš Kambodžos į Sąjungą duomenys pateikti tolesnėse lentelėse. Reikėtų pabrėžti, kad eksporto apimtis yra daug didesnė už importo; šis skirtumas paaiškinamas toliau aprašant WKB gamybos procesą.

                        1 lentelė

                        Importo iš KLR į Kambodžą apimtis (tonomis)

                                 2014 m.

                                 2015 m.

                                 2016 m.

                                 AT

                                 WKB (*1)

                                 0

                                 2 250

                                 1 200

                                 2 990

                                 Visos kitos bendrovės (*2)

                                 398

                                 497

                                 581

                                 533

                                    Importas iš viso

                                    398

                                    2 747

                                    1 781

                                    3 523

                                    Šaltinis: Kambodžos muitinė.

                        2 lentelė

                        Kambodžos eksporto apimtis (tonomis)

                                 2014 m.

                                 2015 m.

                                 2016 m.

                                 AT

                                 WKB (*3)

                                 0

                                 872

                                 9 174

                                 24 221

                                 Kitos bendrovės

                                 0

                                 0

                                 0

                                 0

                                    Eksportas iš viso
                                     (*4)

                                 0

                                 872

                                 9 174

                                 24 221

                                    Šaltinis: Kambodžos muitinė.

                     (28)

                     Įgyvendinimo reglamentu (ES) 2015/82 nustačius, kad reikia toliau taikyti priemones ir padidinti galutinius antidempingo muitus, padidėjo tiek Kambodžos eksporto į Sąjungą, tiek KLR eksporto į Kambodžą apimtis. Tai yra KLR ir Kambodžos, taip pat Kambodžos ir Sąjungos tarpusavio prekybos pobūdžio pasikeitimas.

               2.3.   Tariami priemonių vengimo veiksmai

         2.3.1.   Pakankamai pagrįsta priežastis ar pateisinančios ekonominės aplinkybės, išskyrus antidempingo muito nustatymą

                     (29)

                     Remiantis per tyrimą nustatytais faktais esama pakankamai pagrįstos priežasties ar pateisinančių ekonominių aplinkybių, susijusių su WKB ekonominės veiklos pradėjimu ir gamybos įrenginių įsteigimu Kambodžoje. Tai, kad Kinijos investuotojas investavo į WKB, šių nustatytų faktų nekeičia. Iš tiesų, pagrindinė gamybos įrenginių vietos pasirinkimo Kambodžoje priežastis – Kinijos investuotojui pasiūlytas paskatų paketas.

                     (30)

                     WKB buvo įsteigta 2014 m. (gamyba pradėta 2015 m.). Prieš įsteigiant WKB, „Er-Kang Group“ (patronuojančioji WKB grupė) negamino nagrinėjamojo produkto KLR. Be to, „Er-Kang Group“ nevykdo gamybos Malaizijoje, kur priemonių taikymas neseniai išplėstas Reglamentu (ES) 2016/32.

                     (31)

                     WKB įsteigimas buvo didesnio investicijų projekto dalis. Tuo pačiu metu toje pačioje vietoje „Er-Kang Group“ įsteigė kitas dvi bendroves (krakmolo gamintoją ir specializuoto krakmolo gamintoją).

                     (32)

                     Sprendimą dėl gamybos vietos Kambodžoje iš dalies lėmė prieiga prie žaliavų (valgomojo manioko), tačiau kur kas daugiau – Kambodžos vyriausybės pasiūlytas paskatų paketas. Kaip patvirtinta per konsultacijas su Kambodžos vystymosi taryba ir Kambodžos finansų ministerija, visos „Er-Kang Group“ investicijos įvertintos kaip pripažintasis investicinis projektas (toliau – PIP). Vykdant PIP, jeigu tenkinami tam tikri investicinės vertės ir vietos darbuotojų sudėties kriterijai (ribinės vertės nustatomos atsižvelgiant į veiklos sektorių) ir įvykdomi eksporto įsipareigojimai, tuomet suteikiamos tam tikros lengvatos, susijusios su importuotų įrenginių ir žaliavų importo muitais ir mokesčiais, taip pat su pelno mokesčio lengvatiniu laikotarpiu.

               2.3.2.   Įtarimas dėl siuntimo

                     (33)

                     Kaip nurodyta (6) konstatuojamojoje dalyje, prašyme nurodyti tariami priemonių vengimo veiksmai yra nagrinėjamojo produkto, jį nežymiai apdorojus arba ne, siuntimas per Kambodžą į Sąjungą.

                     (34)

                     Kad galėtų įvertinti šį įtarimą Komisija nagrinėjo, koks nagrinėjamojo produkto kiekis ir kokios rūšies nagrinėjamasis produktas yra importuojamas į Kambodžą, ar tiriamojo produkto gamyba ar tam tikri gamybos etapai vykdomi Kambodžoje, taip pat aiškinosi išsamų gamybos procesą ir koks tiriamojo produkto kiekis ir kokios rūšies tiriamasis produktas eksportuojamas į Sąjungą.

                     (35)

                     Kadangi, kaip paaiškinta (22) konstatuojamojoje dalyje, vienintelis tiriamojo produkto eksportuotojas yra WKB, Komisija tyrė tik šią bendrovę.

                     (36)

                     Atlikus tyrimą patvirtinta, kad WKB turi pilną veikiančią tiriamojo produkto gamybos liniją (įskaitant fermentavimo talpas) Kambodžoje ir kad vėliau į Sąjungą eksportuojamas produktas čia ir gaminamas.

                     (37)

                     WKB taiko citrinų rūgšties druskos gamybos procesą, pagal kurį citrinų rūgštis naudojama kaip viena iš žaliavų. Citrinų rūgštis daugiausia importuojama iš KLR, bet taip pat iš Tailando. Sprendimas dėl kilmės šalies grindžiamas kainomis. Taigi šios operacijos yra ekonomiškai racionalios ir nerodo jokių ketinimų vengti priemonių. Iš tiesų, jei vienintelis ketinimas būtų vengti priemonių, WKB produktą importuotų tik iš KLR ir tada, tiesiogiai arba atlikus nedidelius pakeitimus, jį paprasčiausiai eksportuotų į Sąjungą.

                     (38)

                     Be to, reikia pabrėžti, kad gamybos procese naudojamas tik gana nedidelis citrinų rūgšties kiekis, palyginti su galutiniu pagamintos citrinų rūgšties druskos kiekiu. Citrinų rūgštis pridedama vėlesniame gamybos proceso etape, kad būtų sumažinta galutinio produkto pH vertė.

                     (39)

                     Pagaliau WKB po to neparduoda ar neeksportuoja jokios importuotos citrinų rūgšties (Kinijos ar Tailando kilmės).

                     (40)

                     (37)–(39) konstatuojamosiose dalyse pateikti nustatyti faktai buvo patvirtinti atlikus pirkimo, susijusių žaliavų atsargų judėjimo ir tų žaliavų suvartojimo įrašų, taip pat galutinio produkto, t. y. citrinų rūgšties druskos, atsargų ir pardavimo apimties patikrinimą vietoje.

                     (41)

                     Atsižvelgiant į šiuos nustatytus faktus daroma išvada, kad negalima patvirtinti įtarimo, kad importui iš KLR nustatytų priemonių vengiama produktą siunčiant per Kambodžą. Citrinų rūgštis yra žaliava (importuota iš KLR ar Tailando), kurią WKB naudoja nedideliais kiekiais citrinų rūgšties druskai gaminti.

                     (42)

                     Po faktų atskleidimo Sąjungos pramonė pateikė pastabų dėl tų nustatytų faktų ir suabejojo citrinų rūgšties druskos gamybos procese naudojamos citrinų rūgšties santykiu ir apskritai citrinų rūgšties laikymu žaliava citrinų rūgšties druskos gamybos procese. Sąjungos pramonės teigimu, citrinų rūgštis yra pusgaminis, o ne žaliava, ir būtent fermentacijos proceso metu yra gaunama tokia citrinų rūgštis, kokia vėliau paverčiama citrinų rūgšties druska.

                     (43)

                     Dėl to reikia pažymėti, kad WKB naudojamas gamybos procesas skiriasi nuo Sąjungos pramonės naudojamo gamybos proceso. Kaip nurodyta (37), (38) ir (40) konstatuojamosiose dalyse, įsigytos ir gamybos procese naudotos citrinų rūgšties kiekis, jos kilmė ir etapas, kuriuo ji naudojama gamybos procese, buvo patikrinti WKB patalpose. Be to, net jei Sąjungos pramonės įtarimai dėl gamybos proceso pasitvirtintų, šie įtarimai neturėtų įtakos bendram Komisijos atliktam priemonių vengimo vertinimui, atsižvelgiant į (49) konstatuojamojoje dalyje pateiktus nustatytus faktus.

                     (44)

                     Sąjungos pramonė taip pat nurodė, kad WKB savo oficialioje interneto svetainėje prisistato kaip citrinų rūgšties ir citrinų rūgšties druskos gamintoja. Interneto svetainė buvo pakeista tik po 2017 m. rugsėjo mėn. ir citrinų rūgštis buvo išbraukta iš produktų sąrašo.

                     (45)

                     Dėl to, remiantis Kambodžos muitinės išsamiais statistiniais duomenimis ir WKB gamybos, pirkimo ir pardavimo įrašais, akivaizdu, kad ši bendrovė niekada nebuvo susijusi su citrinų rūgšties gamyba ir (arba) pardavimu.

                     (46)

                     Kaip paaiškinta (47)–(50) konstatuojamosiose dalyse, WKB operacijos Kambodžoje taip pat negali būti laikomos nedideliais produkto pakeitimais siekiant išvengti antidempingo muitų, kaip nurodyta prašyme. Be to, citrinų rūgščiai ir citrinų rūgšties druskai yra taikomos antidempingo priemonės, todėl toks nedidelis pakeitimas nebūtų laikomas kitokiais veiksmais nei siuntimas, o per tyrimą paaiškėjo, kad WKB produkto nesiunčia.

               2.3.3.   Surinkimo operacijos

                     (47)

                     Pagal inicijavimo reglamento 12 konstatuojamąją dalį, jeigu be pirmiau minėtų priemonių vengimo veiksmų, susijusių su siuntimu per Kambodžą, atliekant tyrimą bus nustatyti kiti vengimo veiksmai, kuriems taikomas pagrindinio reglamento 13 straipsnis, šie veiksmai taip pat gali būti tyrimo objektas. Todėl Komisija nagrinėjo, ar Kambodžoje buvo vykdomos surinkimo operacijos, kaip apibrėžta pagrindinio reglamento 13 straipsnio 2 dalyje, ir ar tokios operacijos galėtų būti laikomos priemonių vengimu.

                     (48)

                     Remiantis pagrindinio reglamento 13 straipsnio 2 dalies b punktu, siekdama nustatyti, ar antidempingo priemonių vengiama vykdant surinkimo operacijas, Komisija turi patikrinti, ar surinkimo operacijoms panaudotos dalys iš šalių, kurioms taikomos antidempingo priemonės, sudarė 60 % ar daugiau visos surenkamo produkto sudedamųjų dalių (žaliavų) vertės ir ar įvežtų sudedamųjų dalių (žaliavų) pridėtinė vertė sudarė ne daugiau nei 25 % gamybos sąnaudų.

                     (49)

                     WKB atveju nustatyta, kad šalies, kuriai taikomos priemonės (t. y. KLR), kilmės žaliavos nesudaro 60 % ar daugiau visos tiriamajam produktui gaminti naudojamų žaliavų vertės.

                     (50)

                     Atlikus tyrimą nustatyta, kad 60 % kriterijus nebuvo įvykdytas ir surinkimo operacijos negali būti laikomos priemonių vengimu, kaip apibrėžta pagrindinio reglamento 13 straipsnio 2 dalyje, todėl nuspręsta, kad nagrinėti antrojo kriterijaus (gamybos sąnaudų 25 % pridėtinės vertės) nereikia.

               2.3.4.   Išvada dėl priemonių vengimo

                     (51)

                     Atsižvelgiant į (29)–(50) konstatuojamąsias dalis daroma išvada, kad nėra priemonių vengimo, kaip apibrėžta pagrindinio reglamento 13 straipsnio 1 ir 2 dalyse, įrodymų, susijusių su WKB veikla.

                     (52)

                     Kadangi WKB tenka 100 % Kambodžos tiriamojo produkto eksporto į Sąjungą per TL, nebuvo įmanoma nustatyti, kad KLR kilmės importui taikomų galiojančių priemonių būtų vengiama importuojamą produktą siunčiant iš Kambodžos.

               2.4.   Taisomojo muito poveikio mažinimas ir dempingo įrodymas

                     (53)

                     Atlikus tyrimą nustatyta, kad Kambodžoje vykdomų operacijų negalima laikyti priemonių vengimu, kaip apibrėžta pagrindinio reglamento 13 straipsnio 1 ir 2 dalyse, todėl nuspręsta, kad nagrinėti šių aspektų nereikia.

               3.   TYRIMO UŽBAIGIMAS

                     (54)

                     Atsižvelgiant į (51) ir (52) konstatuojamosiose dalyse nustatytus faktus, šis priemonių vengimo tyrimas turėtų būti užbaigtas. Todėl inicijavimo reglamentu nustatytą tiriamojo produkto importo registravimą reikėtų nutraukti, o minėtą reglamentą panaikinti.

                     (55)

                     Suinteresuotosioms šalims buvo pranešta apie esminius faktus ir aplinkybes, kuriais remdamasi Komisija ketino užbaigti tyrimą, ir joms buvo suteikta galimybė pareikšti pastabų. Pastabų, dėl kurių būtų galima pakeisti pirmiau pateiktas išvadas, negauta.

                     (56)

                     Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Tyrimas, inicijuotas Komisijos įgyvendinimo reglamentu (ES) 2017/2300, siekiant nustatyti, ar į Sąjungą importuojant Kinijos Liaudies Respublikos kilmės citrinų rūgštį (įskaitant trinatrio citratą dihidratą), kurios KN kodai šiuo metu yra ex 2918 14 00 (TARIC kodas 2918140090) ir ex 2918 15 00 (TARIC kodas 2918150019), siunčiamą iš Kambodžos ir deklaruojamą arba nedeklaruojamą kaip Kambodžos kilmės, vengiama Komisijos įgyvendinimo reglamentu (ES) 2015/82 nustatytų priemonių, baigiamas.

            2 straipsnis
            Muitinės nutraukia importuojamų produktų registraciją, nustatytą vadovaujantis Komisijos įgyvendinimo reglamento (ES) 2017/2300 2 straipsniu.

            3 straipsnis
            Komisijos įgyvendinimo reglamentas (ES) 2017/2300 panaikinamas.

            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  2008 m. gruodžio 1 d. Tarybos reglamentas (EB) Nr. 1193/2008, kuriuo nustatomas galutinis antidempingo muitas ir laikinojo muito, nustatyto importuojamai Kinijos Liaudies Respublikos kilmės citrinų rūgščiai, galutinis surinkimas (OL L 323, 2008 12 3, p. 1).

            (3)  2015 m. sausio 21 d. Komisijos įgyvendinimo reglamentas (ES) 2015/82, kuriuo, atlikus priemonių galiojimo termino peržiūrą pagal Reglamento (EB) Nr. 1225/2009 11 straipsnio 2 dalį ir dalines tarpines peržiūras pagal Tarybos reglamento (EB) Nr. 1225/2009 11 straipsnio 3 dalį, nustatomas galutinis antidempingo muitas importuojamai Kinijos Liaudies Respublikos kilmės citrinų rūgščiai (OL L 15, 2015 1 22, p. 8).

            (4)  2016 m. sausio 14 d. Komisijos įgyvendinimo reglamentas (ES) 2016/32, kuriuo Įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai nustatyto galutinio antidempingo muito taikymo sritis išplečiama importuojamai citrinų rūgščiai, siunčiamai iš Malaizijos ir deklaruojamai arba nedeklaruojamai kaip Malaizijos kilmės (OL L 10, 2016 1 15, p. 3).

            (5)  2017 m. gruodžio 12 d. Komisijos įgyvendinimo reglamentas (ES) 2017/2300, kuriuo inicijuojamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai, vengimo importuojant iš Kambodžos siunčiamą citrinų rūgštį, deklaruojamą arba nedeklaruojamą kaip Kambodžos kilmės, ir įpareigojama registruoti tokius importuojamus produktus (OL L 329, 2017 12 13, p. 39).

            (*1)  Tik citrinų rūgštis.

            (*2)  Citrinų rūgštis ir citrinų rūgšties druska.

            (*3)  Tik citrinų rūgšties druska.

            (*4)  Eksportas į ES sudaro 55–85 % viso eksporto.


title: 2018 m. rugsėjo 12 d. Komisijos įgyvendinimo reglamentas (ES) 2018/1235, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Αγκινάρα Ιρίων“ (Agkinara Irion) (SGN)

text:
14.9.2018

                  LT

                  Europos Sąjungos oficialusis leidinys

                  L 231/19

         KOMISIJOS ĮGYVENDINIMO REGLAMENTAS (ES) 2018/1235
         2018 m. rugsėjo 12 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Αγκινάρα Ιρίων“ (Agkinara Irion) (SGN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Graikijos paraiška įregistruoti pavadinimą „Αγκινάρα Ιρίων“ (Agkinara Irion) paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Αγκινάρα Ιρίων“ (Agkinara Irion) turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Αγκινάρα Ιρίων“ (Agkinara Irion) (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 12 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 53, 2018 2 13, p. 7.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. rugsėjo 13 d. Tarybos įgyvendinimo reglamentas (ES) 2018/1231, kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

text:
14.9.2018

                  LT

                  Europos Sąjungos oficialusis leidinys

                  L 231/11

         TARYBOS ĮGYVENDINIMO REGLAMENTAS (ES) 2018/1231
         2018 m. rugsėjo 13 d.
         kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. rugpjūčio 30 d. Tarybos reglamentą (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (1), ypač į jo 47 straipsnio 5 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. rugpjūčio 30 d. Taryba priėmė Reglamentą (ES) 2017/1509;

                     (2)

                     2018 m. rugpjūčio 8 d. Jungtinių Tautų Saugumo Tarybos (toliau – JT ST) komitetas, įsteigtas pagal JT ST rezoliuciją 1718 (2006), iš dalies pakeitė įrašą dėl vieno subjekto, kuriam taikomos ribojamosios priemonės;

                     (3)

                     todėl Reglamento (ES) 2017/1509 XIII priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/1509 XIII priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 13 d.

                  Tarybos vardu

                  Pirmininkė

               J. BOGNER-STRAUSS

            (1)  OL L 224, 2017 8 31, p. 1.

            PRIEDAS
            Reglamento (ES) 2017/1509 XIII priedo antraštinės dalies „b) Juridiniai asmenys, subjektai ir įstaigos“ 71 įrašas pakeičiamas taip:

                           Pavadinimas

                           Alias

                           Vieta

                           Įtraukimo į JT sąrašą data

                           Kita informacija

                           „71.

                           PRO-GAIN GROUP CORPORATION

                           2018 3 30

                           Tsang Yung Yuan priklausanti ir jo kontroliuojama bendrovė, dalyvaujanti neteisėtuose KLDR anglių perdavimuose.“


title: 2018 m. spalio 9 d. Komisijos įgyvendinimo reglamentas (ES) 2018/1500, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos tiramo patvirtinimo galiojimas, draudžiamas augalų apsaugos produktais, kurių sudėtyje yra tiramo, apdorotų sėklų naudojimas ir pardavimas ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE.)

text:
10.10.2018

                  LT

                  Europos Sąjungos oficialusis leidinys

                  L 254/1

         KOMISIJOS ĮGYVENDINIMO REGLAMENTAS (ES) 2018/1500
         2018 m. spalio 9 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos tiramo patvirtinimo galiojimas, draudžiamas augalų apsaugos produktais, kurių sudėtyje yra tiramo, apdorotų sėklų naudojimas ir pardavimas ir iš dalies keičiamas Komisijos įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį, 49 straipsnio 2 dalį ir 78 straipsnio 2 dalį,
         kadangi:

                     (1)

                     Komisijos direktyva 2003/81/EB (2) tiramas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos tiramo patvirtinimas nustoja galioti 2019 m. balandžio 30 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl tiramo patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. sausio 20 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2017 m. sausio 27 d. Tarnyba pateikė Komisijai išvadą (6), ar galima manyti, kad tiramas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Tarnyba nustatė, kad vartotojams ir darbininkams kyla didelė ūmi rizika naudojant tiramą lapams purkšti. Be to, ji nustatė, kad pagal visas įvertintas tipiškas paskirtis, įskaitant sėklų apdorojimą, paukščiams ir žinduoliams kyla didelė ūmi rizika, net atsižvelgiant į tai, kad rizikos vertinime taikomos aukštesnės pakopos specifikacijos. Dėl neišsamios informacijos apie metabolitą M1 nebuvo galima nustatyti rizikos vertinime naudojamų nuosėdų apibrėžčių, todėl nebuvo galima užbaigti dėl produktų vartojimo su maistu vartotojams kylančios rizikos vertinimo ir nebuvo galima nustatyti didžiausiosios leidžiamosios liekanų koncentracijos. Be to, Tarnyba, remdamasi turima informacija, negalėjo atmesti galimybės, kad geriamajame vandenyje formuojasi susirūpinimą kelianti tipiška pavojinga medžiaga N,N-dimetil azoto amidas (NDMA), kai atliekami paviršinio vandens ir gruntinio vandens, kuriame yra tiramo ir jo metabolito DMCS, valymo procesai, taip pat Tarnyba, remdamasi turima mažos apimties informacija padarė išvadą, kad dėl DMCS poveikio vandens organizmams kyla didelė rizika. Taip pat, remdamasi turima informacija, Tarnyba negalėjo padaryti išvados dėl tiramo endokrininės sistemos ardymo potencialo;

                     (9)

                     Komisija paprašė pareiškėjo pateikti pastabų dėl Tarnybos išvadų. Be to, remdamasi Įgyvendinimo reglamento (ES) Nr. 844/2012 14 straipsnio 1 dalies trečia pastraipa, Komisija paragino pareiškėją pateikti pastabų dėl galiojimo pratęsimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

                     (10)

                     vis dėlto, nepaisant pareiškėjo argumentų, su medžiaga susijusių problemų pašalinti nepavyko;

                     (11)

                     dėl šių priežasčių nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti veikliosios medžiagos tiramo patvirtinimo galiojimo;

                     (12)

                     2018 m. gegužės 18 d. pareiškėjas paprašė Komisijos iš prašymo pratęsti galiojimą išbraukti tipiškas paskirtis, susijusias su medžiagos naudojimu purškiant lapus;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     atsižvelgiant į nustatytą paukščiams ir laukiniams žinduoliams dėl apdorotų sėklų kylančią riziką, turėtų būti draudžiama pateikti rinkai ir naudoti augalų apsaugos produktais, kurių sudėtyje yra tiramo, apdorotas sėklas;

                     (15)

                     draudimas apdorotas sėklas pateikti rinkai ir naudoti turėtų būti taikomas nuo 2020 m. sausio 31 d., kad sėklų tiekimo grandinei būtų užtikrintas pakankamas pereinamasis laikotarpis atsižvelgiant į ribotą sėklų, neapdorotų produktais, kurių sudėtyje yra tiramo, kiekį;

                     (16)

                     valstybėms narėms turėtų būti skirta pakankamai laiko augalų apsaugos produktų, kurių sudėtyje yra tiramo, registracijai panaikinti;

                     (17)

                     tais atvejais, kai valstybės narės augalų apsaugos produktams, kurių sudėtyje yra tiramo, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis augalų apsaugos produktų, naudojamų lapams purkšti, atveju turėtų baigtis ne vėliau 2019 m. balandžio 30 d., o kitų augalų apsaugos produktų, įskaitant tuos, kurie naudojami sėkloms apdoroti, atveju – 2020 m. sausio 30 d.;

                     (18)

                     Komisijos įgyvendinimo reglamentu (ES) 2018/524 (7) tiramo patvirtinimo galiojimo pabaigos data pratęsta iki 2019 m. balandžio 30 d., kad medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas priimtas iki pratęsto galiojimo pabaigos datos, šis reglamentas turėtų būti taikomas kuo greičiau;

                     (19)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl tiramo patvirtinimo;

                     (20)

                     Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos tiramo patvirtinimo galiojimas nėra pratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 73 eilutė (tiramas).

            3 straipsnis
            Draudimas pateikti rinkai apdorotas sėklas
            Augalų apsaugos produktais, kurių sudėtyje yra tiramo, apdorotos sėklos nenaudojamos ar nepateikiamos rinkai.

            4 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos tiramo, registraciją ne vėliau kaip 2019 m. sausio 30 d.

            5 straipsnis
            Lengvatinis laikotarpis
            Valstybių narių pagal Reglamento (EB) Nr. 1107/2009 46 straipsnį nustatytas lengvatinis laikotarpis augalų apsaugos produktų, naudojamų lapams purkšti, atveju yra kuo trumpesnis ir baigiasi ne vėliau kaip 2019 m. balandžio 30 d., o kitų augalų apsaugos produktų, įskaitant tuos, kurie naudojami sėkloms apdoroti, atveju – 2020 m. sausio 30 d.

            6 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            3 straipsnis taikomas nuo 2020 m. sausio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 9 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2003 m. rugsėjo 5 d. Komisijos direktyva 2003/81/EB, iš dalies pakeičianti Tarybos direktyvą 91/414/EEB, kad būtų įrašytos veikliosios medžiagos molinatas, tiramas ir ziramas (OL L 224, 2003 9 6, p. 29).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto saugos tarnyba), 2016 m. Conclusion on the peer review of the pesticide risk assessment of the active substance thiram. EFSA Journal 2017;15(7):4700 [p. 29]. doi:10.2903/j.efsa.2017.4700.

            (7)  2018 m. kovo 28 d. Komisijos įgyvendinimo reglamentas (ES) 2018/524, kuriuo dėl veikliųjų medžiagų Bacillus subtilis (Cohn 1872) padermės QST 713, tolygios padermei AQ 713, klodinafopo, klopiralido, ciprodinilo, dichlorpropo-P, fosetilo, mepanipirimo, metkonazolo, metrafenono, pirimikarbo, Pseudomonas chlororaphis padermės MA 342, pirimetanilo, chinoksifeno, rimsulfurono, spinozado, tiakloprido, tiametoksamo, tiramo, metiltolkofoso, triklopiro, trineksapako, tritikonazolo ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 88, 2018 4 4, p. 4).